MIESTNA KNIŽNICA PETRŽALKA
rozpočtová organizácia MČ Bratislava - Petržalka

Výročná správa 
o činnosti a výsledkoch hospodárenia za rok 2021

za rok 2020

    Bratislava dňa 15.2. 2022                 PhDr. Katarína Bergerová
                                           riaditeľka

www.kniznicapetrzalka.sk

Obsah:

1.  Úvod
  
1.1  Charakteristika organizácie
1.2  Základné ukazovatele a podmienky činnosti podmienené vývojom pandémie Covid-19
                                                                                                                                                                                          
2.   Útvar knižnično-informačných fondov

2.1	 Plnenie hlavných úloh a cieľov činnosti na útvare knižnično-informačných fondov 
2.2  Nákup a doplňovanie knižničného fondu s určením na pobočky,  ukazovatele nákupu
2.4	 Revízie a vyraďovanie knižničného fondu
2.5	 Činnosť akvizičnej komisie
2.6	 Projekty v roku 2021 garantované útvarom knižnično-informačných fondov

3.  Útvar knižnično-informačných služieb 
     
3.1	  Plnenie hlavných úloh a cieľov činnosti na útvare knižnično-informačných služieb 
3.2   Typológia pobočiek, výsledky práce podľa zamerania a typu, štatistiky    
3.3	  Projekty knižnice, komunitná činnosť, autorské podujatia knižnice a pobočiek podľa ich zamerania
3.4   Výchovno-vzdelávacia činnosť, zameranie a výsledky

4.  Organizácia práce, riadiaca, kontrolná a metodická činnosť

4.1   Organizácia práce v období pandémie                                      
4.2	  Metodická a kontrolná činnosť podľa oblastí riadenia (útvarov) a ochrany osobných údajov                                                

5.   Priestorové a technické podmienky

5.1	  Pracoviská a pobočky v období pandémie, stav, zabezpečenie, vybavenosť
5.2   Bezpečnosť práce a prevencia pred požiarmi

6.  Útvar ekonomiky, hospodárenia a personálnej práce

6.1  Plnenie rozpočtu za rok 2021, ciele a výsledky ovplyvnené vývojom pandémie
6.2  Poskytnuté transféry podľa druhu, charakteristika, ciele, výsledky (komentár a tabuľková časť)
6.3	 Príjmy organizácie (komentár a tabuľková časť)
6.4	 Výdavky organizácie podľa hlavných oblastí (komentár a tabuľková časť)
6.5	 Inventarizácia majetku (účtovné stavy) k 31.12.2021 s komentárom.       

7.   Propagácia knižnice

7.1	 Propagácia knižnice, vonkajšie vzťahy, partnerstvá a spolupráca 

8.   Záver 

1.  Úvod
  
1.1  Charakteristika organizácie

	Miestna knižnica Petržalka (ďalej tiež "knižnica") je rozpočtovou organizáciou zriadenou mestskou časťou Bratislava- Petržalka. Ako univerzálna verejná knižnica s miestnou pôsobnosťou ponúka knižničné služby formou voľného výberu kníh a periodík z vlastného fondu, formou ponuky elektronických kníh, uspokojuje kultúrno-vzdelávacie, informačné a voľnočasové potreby obyvateľov, pomáha pri vyhľadávaní a poskytovaní elektronických informácií z katalógov vlastného fondu, online katalógov, databáz, systémov a internetu, vytvára priestorové a technické podmienky na využívanie svojho fondu a technológií širokej verejnosti bez rozdielu. 
     Miestna knižnica Petržalka má právnu subjektivitu a je samostatne hospodáriacou organizáciou napojenou na rozpočet zriaďovateľa. Hospodári s pridelenými finančnými prostriedkami od zriaďovateľa na kalendárny rok. 
1.2  Základné ukazovatele a podmienky činnosti podmienené vývojom pandémie Covid-19

	Hlavné úlohy a ciele vo všetkých oblastiach činnosti knižnice vychádzali z doterajších skúseností vo všetkých oblastiach činnosti knižnice, z miery plnenia dlhodobých zámerov s prihliadnutím na vývoj pandémie Covid-19 a reálnej potreby pre plynulý chod prevádzky pracovísk 
a)  budovania, ochrana a sprístupňovanie knižničného fondu v požadovanej kvalite,
b)  poskytovania základných, špeciálnych a online knižnično-informačných služieb čitateľom a používateľom bez rozdielu, 
c)  spolupráce s materskými, základnými a strednými školami, miestnymi kultúrnymi spolkami, organizáciami, klubmi a združeniami, 
d) rozširovania informačných zdrojov (databáz, katalógov, systémov), sprístupňovania informácií širokej verejnosti,
e)  budovania, revitalizácia a modernizácie priestorov a priestorových podmienok pobočiek Vavilovova 24 – 26,
f)  profesionalizácie služieb knihovníkov (práca s knihovníckymi informačnými zdrojmi, systémami, technológiami, poradenstvo, príprava, prezentácia a propagácia projektov a pod., 
g)  inovácie technického a softvérového vybavenia v súlade s požiadavkami súčasnosti,
i)  kvality metodickej práce na jednotlivých úsekoch, vzdelávania a podnikovej kultúry. 

V roku 2021 v dôsledku šírenia pandémie Covid-19 bola ovplyvnená práca, chod knižnice a výsledky hospodárenia knižnice. Nebolo možné v dôsledku celoplošných hygienických a epidemiologických opatrení štátu realizovať v určitých obdobiach činnosť, poskytovať služby v rozsahu, aký sa plánoval.
     Knižnica bola počas roka zatvorená pre fyzické návštevy v období 4.1. 2021 – 26.1. 2021 a 25.11. 2021 - 10.12. 2021. Okienkový výdaj trval od 14.12. 2021 – 17.12. 2021. Práca útvarov bola striedavo presunutá z pracoviska do domáceho prostredia, pokiaľ to podmienky umožnili. Práca pobočiek sa sústredila na online priestor v plnom rozsahu. 

Vybrané ekonomické ukazovatele:
 	Plán 	Čerpanie 	
Plnenia príjmov za rok 2021	24 515,00 €	23 478,49 €	
Plnenie bežných výdavkov za rok 2021	723 854,00 €	716 757,84 €	

Nákup knižničných jednotiek:
Nákup kníh	    62 204,00 € 	
Nákup e-kníh	      2 845,00 € 	
Nákup periodík	      6 302,00 € 	

Kapitálové výdavky:
	Plán 	Čerpanie 	
Projekt rekonštrukcia pobočky knižnice Vavilovova 26	   8 938,00 € 	   8 938,00 € 	

Výpožičky	276 260	
Počet registrovaných čitateľov	6 425	
Podujatia celoknižničného charakteru	9	

                                                                                                                                                                                          
2.   Útvar knižnično-informačných fondov

2.1	 Plnenie hlavných úloh a cieľov činnosti na útvare knižnično-informačných fondov 

	Hlavnou úlohou úseku knižnično-informačných fondov je centrálne získavanie, spracúvanie uchovávanie, ochraňovanie a sprístupňovanie knižničného fondu. Do fondu získavame dokumenty kúpou z pridelených finančných prostriedkov mestskej časti, grantových prostriedkov cez projekty alebo knihy získané darom od občanov alebo organizácií. Všetky dokumenty zaeviduje a odborne skatalogizuje podľa platných medzinárodných noriem v knihovníckom informačnom systéme Clavius. Nákupu dokumentov predchádza stretnutie akvizičnej komisie, kde zástupcovia pobočiek vyjadria svoje návrhy a požiadavky. 	Zabezpečujeme správne fungovanie on-line katalógov a elektronických databáz. Pracovníčky vykonávajú revízie knižničného fondu, pod ich gesciou prebiehajú  podujatia Burza kníh, Knižný kolotoč, Samoobslužné knižnice, Susedské knižnice, Minikolotoče, Deň dobrovoľníctva.                                      
  	Miestna knižnica Petržalka aj v roku 2021 zabezpečovala nákup, doplňovanie a spracovanie knižničného fondu pre všetky svoje pracoviská centrálne. Knižničný fond k 31.12.2021 obsahoval 205 734 knižničných jednotiek. Nákup bol realizovaný priebežne celý rok 2021 v súlade s finančnou disciplínou a v súlade s rozpočtom.

Tabuľka: Prírastky do knižničného fondu v roku 2021 podľa spôsobu nadobudnutia
Nadobudnutie	Počet knj.	Náklady €	
Kúpa z obecných prostriedkov	4 316	41 132,61	
FPU- Grant	1 956	20 000,00	
Dary	105	1  071,29	
Spolu	6 377	62 203,90	

     Celkový prírastok knižničného fondu v roku 2021 predstavoval 6 377 kn.j. vo finančnej  hodnote 62 203,90€. Všetky prírastky boli riadne zaevidované, odborne menne  a vecne spracované a sprístupnené používateľom v pravidelných rozvozoch na jednotlivé pracoviská. Knižničný fond je vo verejnej knižnici používateľom sprístupnený na všetkých pracoviskách formou voľného výberu. 
    	Z financií  rozpočtu pre rok 2021 sme kúpili 4 316 nových dokumentov do knižničného fondu v hodnote 41 132,61 €. Oproti roku 2020 je to o 540 kn.j. menej, čo je o 11 %.  Nižší počet zakúpených kn.j. vyjadruje zámer knižnice prioritne investovať do kvality knižničného fondu s prihliadnutím na pridelený finančný rozpočet a vytvorením otvorených komunitných priestorov pobočiek s primeranou veľkosťou fondu. Pri doplňovaní fondu sa vychádzalo z potrieb a požiadaviek používateľov. 
    	Darom  sme získali 105 kníh vo finančnej hodnote 1 071,29 €, ktoré boli zaevidované a spracované do knižného fondu.  Z ponuky darov sme starostlivo vyberali knižné dary hlavne novšie a kvalitné, ktoré ešte nemáme vo fonde knižnice a, o ktorých sa domnievame, že vzbudia záujem u čitateľov.
    	Knižnica buduje kontinuálne univerzálny fond s priamym výberom. Prevahu tvorí beletria pre dospelých a detských čitateľov. Nákup nových kníh do fondu tvorili rôzne žánre, historické a romantické romány, skutočné príbehy, sci-fi a fantasy, trilery, detektívky, poviedky, eseje, reportáže, rozhovory.  Fond bol doplnený tiež o kvalitné diela slovenských spisovateľov a preklady noviniek zo svetovej literatúry.	
	
Tabuľka: Porovnanie akvizície kníh do knižnice za rok 2017, 20218, 2019, 2020, 2021
rok	kúpa	grant	dar	celkom	
	zv.	EUR	zv.	EUR	zv.	EUR	zv.	EUR	
2017	5 753	49 538,63	395	4 000,-	  435	2 295,40	6 583	55 834,03	
2018	5 669	49 622,48	636	5 000,-	  260	1 476,39	6 565	56 098,87	
2019	5 247	46 631,62         	701	7 000,-	 410	2 495,28	6 358	56 126,90	
2020	4 909	44 025,11         	0	0	 134	887,59	5 043	44 912,70	
2021	4 316	41 132,61	1 956	20 000,00	105	1 071,29	6 377	62 203,90	
	
	Z prehľadu vidieť, že v roku 2021 sme kúpili z pridelených finančných prostriedkov o 593 menej, ako v roku 2020.  Ich  priemerná  nákupná cena  bola v roku 2021 bola 9,53 €. Cena  Priemerná nákupná cena kníh sa zvýšila  v porovnaní s rokom 2020 o 0,53 € aj s využitím poskytovaného rabatu a zliav. Aj v roku 2021 sme svoj zámer upriamili na kvalitné populárno-náučné knihy, ktoré sú vo vyššej sume.
	Knižnica nakupuje literatúru od rôznych dodávateľov, či sú to veľké distribučné firmy, vydavateľstvá alebo kníhkupectvá, u ktorých máme rôzne zľavy na dodané knihy až do výšky 50 %. V roku 2021 dosiahla priemerná zľava na knižničnú jednotku až 27,5 %. Takto sme ušetrili na zľavách 23 488 €. 
Vďaka grantom z Fondu na podporu umenia (PFU) v sume sme fond doplnili o 1 956 knižných titulov v hodnote 20 000 €. Knižnica získala v roku 2020 z FPU finančný grant na podporu projektu „S novou knihou za príbehom a poznaním – akvizícia kníh“ vo výške 15 000 € na nákup literatúry pre všetky pobočky a pre všetky vekové kategórie. Realizáciu projektu  sme uskutočnili  v roku 2021 z dôvodu neskorého doručenia financií na účet knižnice. V roku 2021 sme si podali opäť akvizičný projekt „Kreativita potrebuje podnety – akvizícia kníh“ a získali sme finančnú podporu 5 000 €. Realizáciu tohto projektu sme stihli ešte v roku 2021 a zakúpili sme 480 knižničných jednotiek. Akvizícia bola určená pre všetky vekové kategórie. Knižničný fond sme rozšírili o nové knižné tituly prioritne z jednotlivých oblastí umenia, kultúry, kultúrneho a kreatívneho a spoločenských vied na deviatich pobočkách Miestnej knižnice Petržalka.

Tabuľka:   Výpožičky elektronických kníh v roku 2019, 2020, 2021 
Rok	Počet
čitateľov	Počet výpožičiek	
Náklady €	
2019	124	487	1 547,98	
2020	280	1 356 	3 000,00 	
2021	292	1 563	2 844,66	

Tabuľka: Prírastky do knižničného fondu v roku 2021 podľa pobočiek.
Lokácia	Počet	   Náklady €	
P1 Lietavská 16	474	5 023,69	
P2 Vavilovova 26	469	6 625,71	
P3 Rovniankova 3	455	4 817,39	
P4 Haanova 37	498	5 305,92	
P5 Vyšehradská 27	777	6 917,44	
P6 Vavilovova 24	       1 013	9 334,79	
Pd1 Turnianska 10	933	8 481,72	
Pd3 Dudova 2	124	929.63	
Pd4 Furdekova 1	484	3 680,55	
Pd5 Prokofievova 5	       1 150	11 087,06	
Spolu	       6 377	62 203,90	

Tabuľka: Prírastky do knižničného fondu v 2021 podľa tematických skupín.
Tematická skupina	Počet	Náklady €	
Beletria	2 823	29 594,13	
Poľnohospodárska literatúra	18	203,53	
Iná náučná literatúra	275	4 053,38	
Mládež - beletria	2 023	14 864,53	
Mládež-náučná literatúra	496	4 165,48	
Spoločensko-vedná literatúra	595	7 444,58	
Technická literatúra	21	229,75	
Prírodovedecká literatúra	126	1 648,52	
Spolu	6 377	62 203,90	

Tabuľky: Prírastky knižničných jednotiek v 2021 podľa pobočiek a tematických skupín.
Lokácia: Lietavská 16	
               Tematická skupina	Počet	Náklady €	
Beletria	390	4 037,64	
Poľnohospodárska lit.	2	22,96	
Iná náučná literatúra	12	156,13	
Mládež - beletria	8	58,12	
Spoločensko-vedná literatúra	49	582,90	
Technická literatúra	2	14,42	
Prírodovedecká literatúra	11	151,52	
Spolu	474	5 023,69	

Lokácia: Vavilovova 26	
                Tematická skupina	Počet	Náklady € 	
Beletria	48	599,29	
Poľnohospodárska literatúra	7	90,20	
Iná náučná literatúra	132	2 166,95	
Mládež - beletria	6	59,56	
Mládež – náučná lit.	14	149,10	
Spoločensko-vedná literatúra	204	2 756,17	
Technická literatúra	13	154,49	
Prírodovedecká literatúra	45	649,95	
Spolu	469	6 625,71	

     Prírastky knižničného fondu tvorili hlavne odborné knižné tituly zo spoločenskej a humanitnej oblasti (ekonómie, politiky, globálne problémy, sociálne vedy, história, pedagogika, vojenské dejiny, bezodpadové hospodárstvo), ďalej z oblasti prírodných vied (medicína, výskum v medicíne, psychológia, biológia, fyzika, chémia), motivačná literatúra, šport a záujmová literatúra.
      Aj v roku 2021 sme na pobočke Vavilovova 26 intenzívne sledovali, budovali a dopĺňali fond „Regionálnej knižnice „Bratislavenzia“ o nové tituly, ktoré sa venujú histórii a súčasnej Bratislave, Petržalke i ostatným častiam Bratislavy a okolia, historickým a významným osobnostiam regiónu. V roku 2021 sme zaevidovali do fondu 23 nových titulov o Bratislave,  o  Petržalke a  ostatných mestských častiach. 8 titulov sa týkalo priamo Petržalky.  Naďalej budujeme a rozširujeme špeciálny fond „Slováci v zahraničí, história, kultúra a súčasnosť“ na Vavilovovej 26.  Základ tvoria tituly s tematikou o Slovákoch žijúcich v zahraničí,  o nich, aj od nich, o vysťahovalectve, emigrácii, súčasťou sú aj krásna literatúra. S touto problematikou sme v roku 2021 zapísali 8 dokumentov. Evidujeme cca asi 243 knižničných jednotiek.
	Významným a unikátnym činom roku 2021 bolo vydanie publikácie  „Taká bola Petržalka“  Má 180 strán, farebné fotografie + anglické resumé. Je takým vyvrcholením, uzavretím  a spracovaním cyklu šiestich interaktívnych výstav s rovnakým názvom „Taká bola Petržalka“, ktoré Miestna knižnica Petržalka organizovala  v rokoch 2013-2018. Autormi projektu výstav boli a publikáciu spracovali PhDr. Katarína Bergerová a doc. Mgr. Ľuboš Kačírek. Vydanie knihy finančne podporil Bratislavský samosprávny kraj cez grantový systém sumou 2 000 €. V publikácii je zachytená a spracovaná história Petržalky od jej vzniku až po rok 2018 populárno-náučnou formou, primerane zábavnou, či objavnou podobou oslovuje čitateľskú a tiež širšiu verejnosť. Dopĺňa a obohacuje vyučovacie hodiny žiakov a študentov. Každá pobočka má vo svojom fonde tri exempláre tejto publikácie a u čitateľov sa stala veľmi obľúbenou. 

Lokácia: Rovniankova 3	
                Tematická skupina	Počet	Náklady €	
Beletria	393	4 079,04	
Poľnohospodárska literatúra	1	6,93	
Iná náučná literatúra	13	157,45	
Mládež - beletria	1	8,40	
Spoločensko-vedná literatúra	39	474,01	
Technická literatúra	1	12,74	
Prírodovedecká literatúra	7	78,82	
Spolu	455	                                                   4 817,39	

Lokácia: Haanova 37	
                Tematická skupina	Počet	Náklady €	
Beletria	          415	4 325,64	
Poľnohospodárska literatúra	              2	20,16	
Iná náučná literatúra	           13	173,95	
Mládež –  beletria	1	10,49	
Spoločensko-vedná literatúra	54	622,87	
Technická literatúra	1	12,74	
Prírodovedecká literatúra	12	140,07	
Spolu	498	                                                    5 305,92	

Lokácia: Vyšehradská 27	
                Tematická skupina	Počet	Náklady €	
Beletria	303	3 174,47	
Iná náučná literatúra	15	145,85	
Mládež - beletria	340	                                           2 485,27	
Mládež - náučná literatúra	81	657,63	
Spoločensko-vedná literatúra	30	360,45	
Prírodovedecká literatúra	8	                                                 93,78	
Spolu	777	6 917,45	

Lokácia: Vavilovova 24 	
                Tematická skupina	Počet	Náklady €	
Beletria	456	4 792,23	
Poľnohospodárska literatúra	1	6,93	
Iná náučná literatúra	17	215,70	
Mládež - beletria	387	2 883,33	
Mládež - náučná literatúra	96	799,54	
Spoločensko-vedná literatúra	46	522,70	
Prírodovedecká literatúra	10	114,37	
Spolu	1 013	9 334,80	

Lokácia: Turnianska 10	
                Tematická skupina	Počet	Náklady €	
Beletria	360	3 751,59	
Poľnohospodárska literatúra	2	20,16	
Iná náučná literatúra	21	289,84	
Mládež - beletria	395	2 870,74	
Mládež - náučná literatúra	88	743,14	
Spoločensko-vedná literatúra	56	675,65	
Prírodovedecká literatúra	11	130,60	
Spolu	933	8 481,72	

Lokácia: Dudova 2	
               Tematická skupina	Počet	Náklady €	
Iná náučná literatúra	1	19,45	
Mládež - beletria	100	734,88	
Mládež - náučná literatúra	23	175,28	
Spolu	124	929,61	
	Pobočka knižnice Dudova 2 ukončila svoju činnosť na Základnej škole Dudova 2 k 31.6.2021 z dôvodu výpovede z priestorov a knižničný fond bol presťahovaný do skladových priestorov na Medveďovej 21, kde počká na nové priestory novozriadenej pobočky.

Lokácia: Furdekova 1	
               Tematická skupina	Počet	Náklady €	
Beletria	2	20,13	
Iná náučná literatúra	3	41,50	
Mládež - beletria	384	2 776,19	
Mládež - náučná literatúra	91	777,91	
Spoločensko-vedná literatúra	4	64,82	
Spolu	484	3 680,55	

Lokácia: Prokofievova 5	
               Tematická skupina	Počet	Náklady €  	
Beletria	456	4 814,13	
Poľnohospodárska literatúra	3	36,19	
Iná náučná literatúra	48	686,56	
Mládež - beletria	401	2 977,54	
Mládež - náučná literatúra	103	862,88	
Spoločensko-vedná literatúra	113	1 385,01	
Technická literatúra	4	35,34	
Prírodovedecká literatúra	22	289,41	
Spolu	              1 150	11 087,06	
V roku 2021 z počtu 6 377 kníh tvorilo:
•	1 035 kníh náučnej literatúry pre dospelých 
•	2 823 kníh beletrie pre dospelých 
•	   2 023 kníh beletrie pre deti 
•	 496 kníh náučnej literatúry pre deti a mládež.	 
Časopisy:
     V roku 2021 sme odoberali  74 titulov periodík v 184 exemplároch v sume 6 032, 65 €. Z toho bolo zahraničných 17 titulov (v českom jazyku). Časopisy sú podľa potreby, záujmu a objednávok prerozdelené na všetky naše pracoviská a sú k dispozícii našim používateľom. 
     V roku v 2021 sme zabezpečovali prevádzku on-line katalógu Carmen. Katalóg má moderný farebný dizajn, umožňuje čitateľom vstup do svojho konta, požičiavanie e-kníh, rezervácie požičaných kníh a  objednávanie dostupných dokumentov a aj možnosť hodnotiť knihy, vytvárať si vlastnú knižnicu obľúbených kníh. 

Tabuľka: Prehľad využívania katalógu
Rok	Počet otázok	Počet vstupov do katalógu	Počet prihlásení do konta	
2019	       324 187	51 749	11 257	
2020	       265 067	50 738	15 154	
2021	     404 440	66 174	24 390	

Z prehľadu tabuľky vidieť ako počas pandémie Covidu19 stúpol záujem o využívanie služieb knižnice prostredníctvom katalógu. Hlavne ide vyhľadávanie, vstup do konta. Čitatelia využívali službu objednávanie a rezervácie dokumentov.

Stav knižničného fondu k 31.12.2021	
Lokácia	Počet kníh	Hodnota kníh v €	Počet AVD+
E-knihy	Hodnota AVD v €	Stav fondu
spolu kn. j.	Hodnota kníh + AVD spolu v €	
P1 Lietavská 16	15 938	97 160,50	0	0	15 938	97 160,50	
P2 Vavilovova 26	25 235 	176 369,65	8	         73,03	25 243	176 442,68	
P3 Rovniankova 3	21 563	                122 440,95	1	8,30	21 564	122 449,25	
P4 Haanova 37	16 248	                105 779,59	1	8,30	16 249	105 787,89	
P5 Vyšehradská 27	14 292	92  354,31	1	8,30	14 293	92 362,61	
P6 Vavilovova 24	30 122	                172 844,36	98	314,58	30 220	173 158,94	
P7 Rezervný fond	6 837	9 507,66	0	0	6 837 	9 507,66	
P8 HaUO	833	908,77	4 970	29 192,53	5 803	30 101,30	
Pd1 Turnianska 10	16 609	96 491,89	97	306,28	       16 706	96 798,17	
Pd3 Dudova 2- 
(Medveďova 21)	11 492	55 764,89	      96	303,49	11 588	56 068,38	
Pd4 Furdekova 1	13 466	62 077,49	96	303,49	13 562	62 380,98	
Pd5 Prokofievova 5	27 395	158 362,23	102	327,73	27 497	158 689,96	
RI Riaditeľstvo	159 	2 062,95	*1	18,00	160	2 080,95	
ÚKIF	74	405,62	0	0	74 	405,62	
Spolu	200 263	1 152 530,86	5 471	30 864,03	205 734 	1 183 394,89	
*e-kniha
Tabuľka: Stav knižničného fondu celej knižnice k 31.12.2021.
Nosič                       Počet  kn. j.               	Hodnota €
Knihy	200 263	1 152 530,86	
AVD:   G-LP        2 887                   	       K            727
       Vi           417
       CD         1 433
       CD-Rom        5
       DVD           1

 5 470	

    30 846,03	
Elektronické knihy	     1	       18,00	
Spolu	205 734	  1 183 394,89	

2.3  Spracovanie a ochrana knižničného fondu
	V roku 2021 bolo zaevidovaných 6 377 knižničných jednotiek v knihovníckom informačnom systéme Clavius. Pracovníčky útvaru dokumenty katalogizujú menným a vecným popisom podľa platných medzinárodných noriem. Pre čitateľov sú informácie o knižničnom fonde prístupné cez on-line katalóg Carmen. 
      Knihovníci na pobočkách v záujme  ochrany systematicky balia nové knihy do fólie a staršie knihy poškodené, podľa možnosti pravidelne opravujú. Pravidlá nakladania s vypožičaným dokumentom sú vymedzené vo Výpožičnom poriadku Miestnej knižnice Petržalka, článok 6, Poškodenie a strata vypožičaného dokumentu.

2.4	 Revízie a vyraďovanie knižničného fondu

      V priebehu roka 2021 bola vykonaná v novembri fyzická revízia knižničného fondu v pobočke Prokofievova 5. Plánovaná revízia v pobočke Dudova 2 sa neuskutočnila.  Pobočka knižnice Dudova 2 ukončila svoju činnosť na Základnej škole Dudova 2 k 31.6.2021 z dôvodu  výpovede z priestorov a knižničný fond a vybavenie bolo presťahované do skladových priestorov na Medveďovej 21, kde počká na pridelenie nových priestorov pre novozriadenú pobočku od Mestskej časti –Petržalka.
      Revízie knižného fondu sa vykonávajú knižničným automatizovaným systémom Clavius.  Knižnica vyradila v roku 2021 zo svojho knižničného fondu  9 290 kn.j. v sume 24 916,37 € (opotrebované, poškodené, nedobytné, duplikáty, zastarané, stratené a zaplatené čitateľmi) v zmysle zákona. 
Tabuľka: Vyradené knižničné jednotky v 2021:  
Pobočka	                  Počet 	               Suma v €	
Vavilovova 26	1	1,83	
Rovniankova 3	2	3,89	
Haanova 37	852	2 087,38	
Vyšehradská	2 837	8 808,10	
Vavilovova 24	1	1,76	
Turnianska 10	5	14,51	
Prokofievova	5 592	13 998,90	
Spolu všetky vyradené	9 290	24 916,37	

2.5	 Činnosť akvizičnej komisie

	Akvizičná komisia je zriadená ako poradný orgán riaditeľky Miestnej knižnice Petržalka  s cieľom zabezpečovať a garantovať kvalitný, zodpovedný a patricipatívny výber knižných titulov, periodík a ďalších dokumentov do knižničného fondu, zabezpečovať pravidelné a primerané doplňovanie fondu podľa potrieb a charakteru pobočiek. Akvizičná komisia sleduje záujem čitateľov, objektívne požiadavky a potreby jednotlivých vekových skupín čitateľov, vhodnosť výberu, finančnú efektivitu a obsahovú zmysluplnosť.
	Členov akvizičnej komisie menuje na návrh vedúcich riaditeľka knižnice. Predsedníčkou akvizičnej komisie a zodpovednou za akvizíciu, obstarávanie a nákup kníh je vedúca útvaru  knižnično-informačných fondov. Akvizičná komisia je zložená z pracovníkov jednotlivých pobočiek s rovnomerným zastúpením podľa zamerania.
	V roku 2021 komisia zasadala,  pokiaľ to pandemická situácia dovolila, v pravidelných intervaloch.  Návrhy komisie sa konzultovali tiež formou mailovej komunikácie. Výber literatúry vychádzal z požiadaviek a štatistík lokálnych knižníc (pobočiek), edičných plánov vydavateľstiev,  prihliadal na požiadavky čitateľov, na potreby základných škôl na území mestskej časti, a to v spolupráci s kníhkupcami, distribučnými firmami a vydavateľstvami. Pri výbere akvizičná komisia zohľadňovala univerzálnosť fondu, jeho veľkosť a počet používateľov na jednotlivých pracoviskách (pobočkách) knižnice.              

2.6	 Projekty v roku 2021 garantované útvarom knižnično-informačných fondov

•	Knižný kolotoč - tradičná ponuka darovaných a inak prebytočných kníh širšej verejnosti pred budovou Technopolservisu v Petržalke. V roku 2021 sme pre záujemcov pripravili počas leta (júl a august) dve kolá Knižného kolotoča. 
•	Dni dobrovoľníctva 2021 -  v spolupráci s dobrovoľníckou skupinou Vŕba sa pravidelne zapájame v septembri do projektu Dni dobrovoľníctva v priestoroch vestibulu Onkologického Ústavu Sv. Alžbety v Bratislave na Heydukovej ulici. V septembri sme ho realizovali doplnením kníh do samoobslužnej knižnice bez osobného rozdávania kníh pacientom, personálu a návštevníkom.
•	Samoobslužná knižnica - v priestoroch vestibulu Onkologického Ústavu Sv. Alžbety v Bratislave na Heydukovej ulici, knihy slúžia pacientom, návštevníkom pre skrátenie chvíľ čakania na vyšetrenie.
•	Samoobslužná miniknižnica - v roku 2016 otvorila knižnica detskú Samoobslužnú miniknižnicu v priestoroch Kliniky pre deti a dorast Andreja Getlíka na Antolskej ulici, ktorá ponúka hospitalizovanému detskému čitateľovi  knihy počas jeho pobytu na klinike. Na prevádzke miniknižnice spolupracujeme so základnou školou pri Univerzitnej nemocnici v Bratislave. V roku 2021 z dôvodu pandemickej situácie a prísnej karanténe v nemocnici nebolo možné spoluprácu realizovať.
•	„Susedské knižnice“ – malé samoobslužné knižničky v nebytových vstupných priestoroch obytných domoch, ktorých cieľom je poskytnúť knihám ešte druhú šancu. Police slúžia obyvateľom domu a ich návštevám. Knihy si môžu dopĺňať sami, prípadne zo zásob vieme pomôcť doplniť vyradenou, či darovanou literatúrou.
•	Minikolotoče – na pobočkách Vyšehradská 27, Haanova 37, Lietavská 16 a Prokofievova 5 počas leta priamo pred pobočkami.

3.  Útvar knižnično-informačných služieb 

3.1	  Plnenie hlavných úloh a cieľov činnosti na útvare knižnično-informačných služieb 

		V rámci knižnično-výpožičných služieb si knižnica po celý rok plnila knižnica jednu zo svojich najdôležitejších činností, ktorou je prístup ku knižnično-informačným zdrojom, ktoré sú definované najmä v podobe tlačených a elektronických kníh, novín a časopisov. Poskytovala  prístupu k  zbierkam národnej aj svetovej literatúry, k regionálnym literárnym a informačným knižným  a časopiseckým zdrojom informácií.   
K základným knižnično-informačným službám patrili: 
•	 absenčné a prezenčné výpožičky kníh, periodík a dennej tlače,
•	 výpožičky elektronických kníh (ďalej len e-kníh) prostredníctvom on-line katalógu 
 Carmen a portálu e-Reading ,
•	 poradenstvo pri výbere literatúry vo voľnom výbere pobočiek, 
•	 medziknižničná výpožičná služba, 
•	 výpožičky čítačiek e-kníh,
•	 prístup na internet pre verejnosť a wifi pripojenie na každej pobočke,
•	 objednávanie a rezervácie kníh a periodík prostredníctvom vstupu do vlastného 
 čitateľského konta a realizácie požadovanej služby,
•	 možnosť kontroly vlastného čitateľského konta elektronicky, po zadaní prístupových 
 údajov, 
•	 možnosť tzv. predregistrácie do knižnice, t.j. zadania vlastných osobných údajov, ktoré sa 
 o pár hodín premenia na plnohodnotnú registráciu po overení všetkých údajov a pridelení 
 čísla čitateľského preukazu, 
•	 bezhotovostné platby všetkých druhov poplatkov a upomienok bezhotovostne,     
•	 donášková služba kníh a časopisov pre znevýhodnených čitateľov,
•	 poskytovanie konzultačnej služby a sprostredkovanie registrácie do audiofondu pre
•	 znevýhodnených čitateľov v spolupráci s Knižnicou pre nevidiacich a slabozrakých v Levoči
 na pobočkách Vavilovova 26, Prokofievova 5 a Turnianska 10,
•	 služba zasielania tzv. predupomienok pred ukončením doby výpožičky,
•	 služby využívania elektronických informačných zdrojov Gale, využívanie cudzojazyčných 
 odborných periodík,
•	 zasielanie prevádzkových a propagačných informácií mailom po súhlase čitateľa pri 
 dodržaní všetkých zásad GDPR,
•	 služba dvoch biblioboxov ako možnosti vrátenia kníh mimo výpožičných hodín knižnice.

		V roku 2021 bolo zaregistrovaných 6 425 čitateľov, čo je o 288 menej, ako v minulom roku, čo bolo spôsobené najmä absenciou možností práce s detskými čitateľmi. Pod tento fakt sa podpísala  aj absencia pestrej ponuky podujatí pre dospelých čitateľov a pre ľudí v seniorskom veku, ktorí aktívne nevyužívajú možnosť sledovania online podujatí knižnice.    

Tabuľka: Celkový počet registrovaných čitateľov na jednotlivých pobočkách

Pobočka	
Registrovaní čitatelia v r. 2021	
Vavilovova 26	614	
Vavilovova 24	1 237	
Dudova 2 – od 30.6.2021 je pobočka zrušená	2	
Furdekova 1	712	
Turnianska 10	704	
Vyšehradská 27	457	
Rovniankova 3	292	
Haanova 37	405	
Lietavská 16	310	
Prokofievova 5	1496	
Služobné- predregistrácie	196	

Spolu	
                   6 425	

Graf: Pomer registrovaných čitateľov na jednotlivých pobočkách

V roku 2021 bolo zaregistrovaných:

•	633 detí vo veku od 6 do 7 rokov, čo predstavujú žiaci prvých ročníkov základných škôl. Je to o 35 detí viac, ako v roku 2020.   

•	2.322 detí a mladých ľudí do 15 rokov, čo je o 152 čitateľov menej ako v roku 2020.

•	852 mladých čitateľov vo veku od 11 do 19 rokov, čo je skoro rovnaký výsledok ako v roku 2020. Aj v tomto prípade svoju úlohu zohrala absencia informačných hodín pre druhý stupeň základných škôl, diskusné projekty Nebojme sa povinného čítania a Zažime si poéziu a iné podobné skupinové podujatia, ktoré sme pre túto vekovú kategóriu detí a mladých ľudí pravidelne v minulosti pripravovali.

•	163  mladých čitateľov v kategórii od 16 – 19 rokov 

•	209 čitateľov v kategórii od 20 – 29 rokov

•	1 015 čitateľov v kategórii 30 - 39 rokov, čo je druhá najväčšia registrovaná skupina čitateľov. Zároveň práve táto veková skupina čitateľov najviac využíva službu vypožičiavania elektronických kníh v našej knižnici.   

•	979 čitateľov v kategórii 40 - 49 rokov. V tejto vekovej kategórii sme zaznamenali nárast o 87 čitateľov.

•	252 čitateľov v kategórii 50 -59 rokov

•	835 čitateľov v kategórii 60-69 rokov, čo je o 124 čitateľov menej ako v predchádzajúcom roku. Napriek situácii neprestávali navštevovať knižnice a patrili po celý rok ku skupine čitateľov, ktorá sa neustále dožadovala našich služieb, zaujímali sa o možnosti otvorenia a návštev pobočiek.     

•	519 čitateľov nad 70 rokov, čo je o 97 viac, ako v roku 2020. Za zvýšeným záujmom o výpožičné služby knižnice badáme ťažšiu ekonomickú situáciu mnohých seniorov, ku ktorým v ich veku čítanie kníh určite patrí. Knihy si nemôžu kupovať tak časti ako doteraz, preto viac využívajú práve knižnicu. Knižnica sa pre túto vekovú skupinu ľudí stála zároveň jednou z mála spoločensko-kultúrnych inštitúcií, ktoré mohli v roku 2021 pravidelne navštevovať a pobádali k tomu aj svojich známych či susedov, čo sa prejavilo zvýšeným záujmom o naše služby v tejto vekovej kategórii čitateľov.  
 
•	40 aktívnych čitateľov vo veku nad 80 rokov, čo je o 26 čitateliek a čitateľov menej ako v roku 2020. Veková skupina seniorov nad 70 rokov má členský poplatok zdarma. V oboch posledných spomínaných vekových kategóriách sme našli aj vďačným prijímateľov našej novej služby- donáška kníh domov zdarma.  

Graf: Vekové zloženie registrovaných čitateliek a čitateľov petržalskej knižnice 

Tabuľka: Základné školy s najvyšším počtom zaregistrovaných detí: 
ZŠ Pankúchova 4         	250 čitateľov	
ZŠ Dudova 2                	98 čitateľov	
ZŠ Turnianska             	231 čitateľov	
ZŠ Felix (súkromná základná škola)   	141 čitateľov	
ZŠ Tupolevova             	112 čitateľov	
ZŠ Lachova                	185 čitateľov	
ZŠ Sv. rodiny Gercenova ul.     	99 čitateľov	
ZŠ Prokofievova             	54 čitateľov	
ZŠ Vlastenecké nám. 
pre deti s narušenou komunikačnou schopnosťou	29 čitateľov	
ZŠ Černyševského 8	96 čitateľov	
ZŠ Narnia, Beňadická ul (súkromná ZŠ)	49 čitateľov	
ZŠ Budatínska	42 čitateľov	
		Zloženie registrovaných čitateľov knižnice tvoria obyvatelia Petržalky, iných mestských častí Bratislavy a tiež rôznych častí Slovenska. Čitateľov i iných častí tvoria hlavne študenti vysokých škôl, žijúci na internátoch, či privátoch alebo osoby v produktívnom veku žijúce v podnájme, či prenajatých bytoch v Petržalke. 
	 	Záujem o služby knižnice pre čitateľov z iných častí Bratislavy súvisí aj s ponukou požičiavania elektronických kníh, ktoré sa, ako služba, realizujú aj na diaľku. Petržalská knižnica e-knihy a e-čítačky požičiava od augusta 2016.  
		V roku 2021 bol evidovaný záujem obyvateľov z iných mestských častí Bratislavy o služby knižnice, čo súvisí  najmä s výbornou ponukou kníh vo fonde pre voľný výber na pobočkách, ponukou elektronických kníh a časopisov mnohých žánrov a zameraní, s dopytom po knižných tituloch v češtine a iných jazykoch. 

		V roku 2021 bolo zrealizovaných 276 260 výpožičiek kníh a periodík, z toho v dvoch najsilnejšie zastúpených oblastiach, t.j. krásna literatúra (beletria) pre deti a mládež a beletria pre dospelých boli počty vypožičaných kníh oproti roku 2020 navýšené:
a)   116.987  kníh z tematickej skupiny krásna literatúra pre dospelých 
b)   88. 423 kníh z tematickej skupiny krásna literatúra pre deti a mládež.  

Graf: Tematické rozloženie kníh a periodík.

3.2. Typológia pobočiek, výsledky práce podľa zamerania a typu, štatistika 
		V roku 2021 poskytovalo obyvateľom mestskej časti Bratislava-Petržalka a tiež širšej verejnosti svoje služby deväť lokálnych knižníc – pobočiek Miestnej knižnice Petržalka.  Pobočku Dudova 2, ktorá sídlila v priestoroch Základnej školy na Dudovej 2, sme museli z kapacitných dôvodov školy zrušiť, školu opustiť. 
Pobočka so službami pre deti a mládež Furdekova 1
Pobočka so službami pre deti, mládež a dospelých Vyšehradská 27, Vavilovova 24
Pobočky rodinného typu (so spoločenskými priestormi, študijnými sektormi, s wifi zónami, čitárňou a oddychovými zónami pre deti a staršiu mládež a dospelých): 
Prokofievova 5, Turnianska 10
Pobočky so službami pre dospelých čitateľov Rovniankova 3, Haanova 37, Lietavská 16
Pobočka s odbornej, populárno-náučnej a cudzojazyčnej literatúry Vavilovova 26    	
     	Pobočky knižnice sú v Petržalke situované tak, aby sa v lokalitách Dvory, Lúky a Háje nachádzala vždy jedna pobočka pre deti a mládež a v jej blízkosti jedna pobočka pre dospelých, čím je možné poskytovať služby pre všetky vekové kategórie používateľov. Veľmi dobre sa osvedčili pobočky rodinného typu, sú čitateľmi a záujemcami navštevované najviac.
		Služby na deviatich pobočkách boli poskytované v jednozmennej prevádzke v priemere 6 hodín denne. Pobočky pre dospelých a rodinné pobočky boli otvorené trikrát do týždňa do 19. hodiny. 
		V letných mesiacoch (júl-august) boli výpožičné hodiny rodinných pobočiek v stredu a vo štvrtok prispôsobené letnému času a programom Letná knižná školička a Prečítané leto pre rodiny s deťmi alebo pre deti školského veku.
     Na jeseň sme urobili korekciu výpožičných hodín pre čitateľov tak, aby mali čitatelia väčší časový priestor na návštevu knižnice a neexponovali sa vo väčších počtoch vo frekventovaných časoch z dôvodu prísnej regulácie počtu čitateľov na jednotlivých pobočkách. 
		Služby na pobočkách sa personálne posilnili a prispôsobili náročnej situácii, až do marca 2021 sme vykonávali aj fyzicky náročnú „karantenizáciu” kníh a periodík a od začiatku pandémie sme venovali zvýšenú pozornosť dezinfekcii a zvýšeným nárokom na čistotu, ktorú vykonávali knihovníčky a knihovníci na pobočkách. 
	 	Pobočky Furdekova 1 a Vyšehradská 27 boli v danom roku otvorené pre verejnosť 25,5 hodiny do týždňa. Pobočky Haanova 37, Rovniankova 1, Turnianska 10 a Lietavská 16 boli pre verejnosť otvorené v rozsahu 29 hodín týždenne. Pobočky Vavilovova 24, Vavilovova 26 a Prokofievova 5 v rozsahu 32 hodín týždenne. Pobočky Lietavská 16, Prokofievova 5 , Vyšehradská 27 a Haanova 37 sú prístupné cez bezbariérový vstup, bezbariérový prístup ( betónová rampa) vedie k pobočkám Vavilovova 24 a Vavilovova 26. 
    	Knižnicu navštívilo v roku 2021 celkove 68 624 čitateľov a návštevníkov.

Graf: Rozloženie počtu objednávok kníh podľa jednotlivých pobočiek

Čitatelia vytvorili 20 866 objednávok kníh, čo o 12 498 objednávok viac ako v roku 2020. Toto vysoké číslo vieme pripísať aj zvýšenej snahe knihovníkov pracujúcich na pobočkách naučiť čitateľov využívať aj túto službu, ktorá nám v pandemickej situácii veľmi zjednodušila a skrátila bezprostredný kontakt s čitateľmi. 
Z realizovali sme 721 rezervácií kníh, čo je o 246 viac ako v roku 2020. Služba rezervovania kníh je v spoplatnená sumou 0,50 € za dokument. Služba rezervácie knižných dokumentov je využívaná najmä pri nových knižných tituloch a žiadaných knihách.

Tabuľka: Prehľad počtu rezervácií a objednávok podľa pobočiek

Pobočky
	
Rezervácie dokumentov	
Objednávky dokumentov	
Vavilovova 26	49	1400	
Vavilovova 24	202	6533	
Furdekova 1	44	1993	
Turnianska 10	25	1023	
Vyšehradská 27	32	1415	
Rovniankova 3	39	703	
Haanova 37	104	1733	
Lietavská 16	36	1102	
Prokofievova 5	190	49641	
Spolu	          721	20 866	

V roku 2021 bol zaznamenaný značne zvýšený nárast objednávania a rezervácií kníh. Knihy si objednávali aj takí čitatelia, ktorí dovtedy túto službu vôbec nepoznali, alebo ju nevyužívali. Na pobočkách sme čitateľom vysvetľovali ako sa prihlásiť do svojho čitateľského konta v katalógu Carmen, aký je rozdiel medzi objednávkou a rezerváciou kníh. Objednávanie kníh využili najmä ľudia, ktorí sa nechceli v knižnici zdržiavať kvôli strachu z možnej nákazy, čím sa výrazne skrátil čas vybavovania jedného čitateľa. Na druhej strane prípravy objednávok zaberú viac pracovného času knihovníkov.
Čitatelia si knihy aj rezervovali. Táto služba je využívaná najmä pri nových knihách, bestselleroch a pri knihách obľúbených a žiadaných autorov ( Dominik Dán, Juraj Červenák, Andrej Sapkovski, Danielle Steelová, Lucinda Riley a pod. ). 
Knižnično-výpožičné služby sú už niekoľko rokov rozšírené o ponuku registrácie na dvoch pobočkách zároveň, podľa vlastného výberu čitateľa, za zvýhodnenú cenu (tzv. kombinovaný preukaz) alebo registrácie celej rodiny za zvýhodnenú cenu, ktorej súčasťou je registrácia do pobočky odbornej, populárno - náučnej a cudzojazyčnej literatúry na Vavilovovej 26 zdarma (tzv. rodinný preukaz). 
V roku 2021 bolo vytvorených 314 kombinovaných preukazov pre čitateľov, ktorí majú záujem navštevovať a vypožičiavať si knihy z dvoch, vo výnimočných prípadoch aj z viacerých pobočiek. 
V roku 2021 bolo vytvorených 40 rodinných preukazov pre dvoch dospelých a jedno dieťa, alebo jedného dospelého čitateľa a dve deti. Záujem o tento typ preukazov každý rok rastie.    
      V roku 2021 bola poskytovaná služba automatického zasielania tzv. predupomienok pre všetkých, ktorí nám zveria svoju e-mailovú adresu. Táto služba výrazným spôsobom znížila počet upomienok na všetkých úrovniach, od prvej až po štvrtú tzv. riaditeľskú upomienku.  
		Knižnica zaregistrovala v roku 2021 124 zdravotne ťažko postihnutých dospelých čitateľov a 15 zdravotne ťažko postihnutých detí. 
      Registráciu a využitie audiofondu Knižnice pre nevidiacich a slabozrakých v Levoči si uplatnili dve deti (čitatelia do 16 rokov) so znevýhodnením využili možnosť registrácie a využívania.

		V roku 2021 zaznamenala knižnica 276 260 výpožičiek dokumentov. V tomto ukazovateli je zahrnutých 10 574 výpožičiek periodík. Oproti pandemickému roku 2020 je to evidovaný nárast o 16 503 výpožičiek kníh a periodík. 
      V dôsledku pandémie sa v roku 2021 podarilo v plnej miere realizovať iba jarno- letné aktivity pre rodiny s deťmi v rámci projektov Letná knižná školička a Prečítané leto. Sme veľmi radi, že sa nám podarili aj dva projekty, ktorých finančnú podporu sme získali z Fondu na podporu umenia a to Prebuď sa (s) knihou a Počúvadlo vol.5.
      Od polovice novembra 2020 bola ako alternatíva našej odbornej a pravidelnej práce s deťmi všetkých vekových skupín pripravená online ponuka podujatí pre deti a mládež materských, základných a čiastočne aj stredných škôl. Na ponuke podujatí spolupracovali knihovníčky detských pobočiek s vedúcou služieb a metodičkou knižnice. Túto online ponuku sme od apríla 2021 spestrili o možnosť návštevy knihovníčky, ktorá s deťmi prejde podujatie o knihe prostredníctvom návštevy priamo v triede školy, ktorú deti navštevujú. 
Výpožičky klasických tlačených kníh a periodík na pobočkách dopĺňajú výrazným spôsobom tri nasledovné služby, ktoré v práci s čitateľmi výrazným spôsobom pomáhajú:
•	Čítačky e-kníh 
Čitatelia mali k dispozícií na troch pobočkách možnosť absenčne alebo prezenčne si požičať aj čítačku e-kníh. K dispozícii je v knižnici osem čítačiek (Pocket Book Touch Lux a eReading.cz. Touch Light) a umožňujeme čitateľovi požičať si ju absenčne alebo aj prezenčne s e-knihami. Čítačky sú umiestnené na pobočkách Vavilovova 26, Prokofievova 5 a Turnianska 10, kde informácie a poradenstvo poskytujú školení knihovníci. Pravidlá požičiavania čítačiek e-kníh sú vymedzené vo výpožičnom poriadku knižnice, www.kniznicapetrzalka.sk.
•	Elektronické knihy („e-knihy“)
Katalóg Carmen bol knižnicou zakúpený pre používanie verejnosti verejnosti s cieľom umožniť  výpožičky elektronických kníh (katalóg Carmen). Čitatelia volia výber podľa svojho záujmu z aktuálnej ponuky asi 8 400 elektronických kníh. V roku 2021 bola ponuka  rozšírená o takmer   2 000 e- kníh rôznych vydavateľstiev a žánrov. 
	Celkovo využilo v roku 2021 službu výpožičiek e-kníh 292 čitateľov, čo je o 12 čitateľov viac, ako predchádzajúci rok. Tento výsledok je spôsobný dlhším zatvorením knižnice, doplnením ponuky aj o slovenské knihy pôvodnej aj prekladovej literatúry a rôznych žánrov. 

Tabuľka: Výpožičky elektronických kníh v roku 2019, 2020 
Rok	Počet čitateľov	Počet výpožičiek	
Náklady €	
2019	124	487	1 547,98	
2020	280	1 356 	3 000,00 	
2021	292	1563	2 844,66 	

Vypožičaných bolo 1 563 e-kníh, čo je čo predstavuje trojnásobné zvýšenie záujmu o elektronické knihy oproti roku 2019. 
•	Biblioboxy
Službu biblioboxov využilo 2 359 čitateľov, čo je o 787 čitateľov viac ako v roku 2020. Na tomto zvýšení má podiel fakt, že sa podarilo zakúpiť nový biliobox, ktorý je situovaný pred pobočkami Vavilovova 24 - 26. Biblioboxy slúžia čitateľom mimo výpožičných hodín knižnice, v čase sviatkov a čase prípadných zatvorení pobočiek z objektívnych dôvodov. Biblioboxy boli najviac využívané v čase zatvorenia pobočiek. O služby biblioboxu je spravidla záujem najmä v letných mesiacoch, počas sviatkov a počas plánovaných revízií knižného fondu pobočiek. 

Tabuľka: Celkový počet výpožičiek podľa pobočiek 
Pobočka	Spolu	
Vavilovova 26	33 345	
Vavilovova 24	53 838	
Dudova 2	510	
Furdekova 1	25 709	
Turnianska 10	25 214	
Vyšehradská 27	22 393	
Rovniankova 3	13 726	
Haanova 37	25 283	
Lietavská 16	15 214	
Prokofievova 5	57 183	
Mimoknižničné projekty (Dni dobrovoľníctva, letné kolotoče, Miniknižnica Antolská a pod.)	2 280	
Spolu	276 260	

Tabuľka: Počet návštev čitateľov, návštevníkov podujatí a využívania verejného internetu podľa pobočiek

Pobočky	
Návštevy čitateľov na pobočkách
	
Návštevníci
podujatí	
Používatelia internetu pre verejnosť	
Vavilovova 26	4 786	123	25	
Vavilovova 24	14 415	197	0	
Dudova 2	335	0	0	
Furdekova 1	6 365	894	0	
Turnianska 10	7 061	609	65	
Vyšehradská 27	4 964	7	0	
Rovniankova 3	3 060	0	1	
Haanova 37	5 423	0	97	
Lietavská 16	3 399	0	0	
Prokofievova 5	15 315	1 802	86	
Ostatné podujatia (Magio pláž, burza kníh, Knižný kolotoč a i. 	3 501			
Spolu	68 624 	3 632	274	
    
		V roku 2021 sme opäť obmedzili služby používania internetu pre verejnosť. Internet mohli čitatelia využívať iba v letných mesiacoch. Internet pre verejnosť využilo 274 používateľov. Ide najmä o používateľov knižnice, ktorí nemajú možnosť využívať internetové pripojenie vo svojej domácnosti, o žiakov a študentov, ktorí si prichádzajú prostredníctvom internetu a možnosti vypožičania si dostupnej literatúry  riešiť svoje  zadania  domácich  úloh  alebo  projektov. Významnú  úlohu v tomto prípade zohráva možnosť rýchleho a spoľahlivého pripojenia na internet na pobočkách. Napriek pandémii má táto služba klesajúci trend využívania, nakoľko väčšina ľudí má už svoje mobilné zariadenia.

3.3	Projekty knižnice, komunitná činnosť, autorské podujatia knižnice a pobočiek podľa ich zamerania
  
	 	Každá verejná knižnica zohráva dôležitú úlohu ako verejný priestor, miesto stretávania širokej verejnosti. Knižnice sa niekedy označujú aj ako „obývačka komunity“. Využívanie knižnice na vzdelávanie a voľnočasové aktivity umožňuje ľuďom nadväzovať neformálne kontakty a poskytuje im pozitívny sociálny zážitok. Návštevnosť knižnice a knižničných podujatí aj v roku 2021 klesla z vyššie uvedených známych dôvodov.  
  	
     V máji 2021 sme online formou zrealizovali piate pokračovanie projektu Počúvadlo, s finančnou podporou Fondu na podporu umenia z roku 2020.   V online prostredí sme projekt rozdelili do troch častí a je možné ho vidieť na https://www.youtube.com/watch?v=GYzwG5h19uA&t=3705s. Podujatie sme nahrávali dva dni na pobočke Prokofievova 5 a bolo to jedno z najväčších podujatí, ktoré sme v roku 2021 realizovali. 
		Dodnes má podujatie stále ďalšie pozretia na youtubovej stránke knižnice. Hlavným cieľom podujatia je prienik umeleckých žánrov a osobných stretnutí ľudí, spojenie literatúry, počúvaného slova a výbornej hudby. Pri príprave projektu sme mysleli na všetky skupiny ľudí, s ktorými počas celého roka v knižnici spolupracujeme, či vytvárame pre nich programy, ale zostávajú  “neviditeľní” pre iných ľudí. Počúvadlo je projekt pre ľudí, ktorí nemajú čas prísť do knižnice v bežných výpožičných hodinách, ale radi privítajú možnosť spojenia slova a hudby.
   
		Knižkovo,  rozprávanie o inšpiratívnych a motivačných knihách s klientmi Domu sociálnych služieb MOST na Haanovej 37 formou odbornej práce s klientmi s psychickými chorobami s použitím biblioterapeutických techník sme realizovali v roku 2021 len trikrát. Stretnutia vedie metodička Viera Némethová. 
		Dobrovoľníctvo v knižnici, v roku 2021 evidujeme 35 dobrovoľníckych iniciatív, čo je pokles aj oproti minulému roku. Dobrovoľníctvo sa v petržalskej knižnici realizovalo na pobočkách Vavilovova 26 a Prokofievova 5. Našimi dobrovoľníkmi boli klienti zariadenia Kampino, dobrovoľníčky, ktoré u nás vedú kurz angličtiny pre pokročilých či filatelistický krúžok. 
       Významnou dobrovoľníckou aktivitou bola participácia na úprave južnej priľahlej terasy pobočky Vavilovova. Knihovníci a zamestnanci knižnice sa počas jednej májovej soboty dobrovoľne zúčastnili čistenia, montáže záhradných doplnkov a iných drobných úprav terás.
Štvrté pokračovanie festivalu čítania v petržalskej knižnici pod názvom Prebuď sa (s) knihou, ktoré podporil aj Fond na podporu umenia sme čitateľom predstavili koncom júna 2021. Festival obsiahol niekoľko zaujímavých podujatí. Divadelné predstavenie Recept na leva realizované  Divadlom Fí, workshop Vesmír na Prokofievke, workshop s hudobnou lektorkou Evou Šuškovou pre rodičov s deťmi s názvom Zaboomkajme si, podujatie kolegov knihovníkov a spoluúčasť pána Dedinského z včelárstva z Devínskej Novej Vsi- Včela ako super stroj, stretnutie so spisovateľkou Barborou Kardošovou - Traja kamoši. Lektorka Miriam Halamičková hľadala spolu s deťmi jednoduchú krásu v maličkostiach v podujatí Príbeh o piatej. Festival sme zakončili posledný júnový deň pri podujatí na jednom z petržalských námestí, kde Divadlo SpozaVoza deťom umožnilo stretnutie s prvým človekom vo vesmíre (Gagarin, Tereškovová) alebo aj Lajkou, prvým psom vyslaným do vesmíru. Divadelné predstavenie Vesmírno bolo krásnou záverečnou bodkou festivalu.    
    	Leto s petržalskou knižnicou, od polovice júna do konca augusta 2021 sme koncipovali nielen ako voľnočasové príjemné vyplnenie prázdninových dní pre deti. Súčasťou  leta  bola  tradičná účasť  knižnice  na celoslovenskej kampani s názvom Prečítané leto, kedy sme každý týždeň pre deti pripravovali na jednotlivé vopred zadané témy rôzne aktivity a interaktívny program. Počas leta sa požičalo viac ako 24 000 kníh pre deti a mládež. Do knižnice sa zapísalo 3 450 detí do 15 rokov. Doplnením letných aktivít  bola  nová ponuka získať aktívnym detským čitateľom tzv. Letný preukaz knihomila/ky.  

    Z lavice do knižnice a Prvýkrát na strednú, vyber si knihu potrebnú, sú projekty, ktoré tvoria nosnú časť našich stretnutí so žiakmi a študentmi najmä v prvých troch mesiacoch nového školského roka (september, október, november). V roku 2021 sme mali možnosť stretnúť sa s deťmi iba počas septembra a prvých dňoch októbra 2021. Do knižnice sme zapísali 633 prváčikov. 
    Začiatkom októbra 2021 prebehol 32. ročník literárnej súťaže začínajúcich autorov Petržalské súzvuky Ferka Urbánka.  Vzhľadom na sprísnené opatrenia spojené so šírením Covid -19 sa vyhodnotenie uskutočnilo formou živého stretnutia ale aj online streamu vysielaného na facebookovej a neskôr aj youtubovej stránke našej knižnice. Tento rok sa do súťaže zapojilo 137 účastníkov s 293 prácami. Členovia poroty v zložení básnik Erik Ondrejička, spisovateľka Marta Hlušíková a propagátor literatúry Dado Nagy zo stovky prihlásených autorov vybrali 42 víťazov. Literárnu súťaž PSFU 2021 podporil z verejných zdrojov aj Fond na podporu umenia. 

    Život našimi očami-novinári tretieho tisícročia, súťaž školských časopisov, ktorú naša knižnica vyhodnocuje každý rok v júni, bola presunutá na rok 2021 a jej priebeh sme realizovali iba ako nesúťažnú prehliadku školských časopisov.    
     
    Čitateľský klub Bratislava – klub je komunitnou skupinou cca 30 členiek a členov klubu, ktorý ho pravidelne , každý posledný piatok v mesiaci navštevujú na pobočke Prokofievova 5. Po väčšinu roka 2021 boli ale klubové stretnutia realizované online. Vedie ich metodička knižnice Mgr. Viera Némethová.  
    Pre zhoršujúca sa pandemickú situáciu na Slovensku a v našom meste sme nemohli v roku 2021 realizovať projekty Vianočný knižný bazár a iba veľmi symbolicky vytvorili s našimi detskými čitateľmi Mikuláša v knižnici. 
                                                                      
3.4. Výchovno-vzdelávacia činnosť, zameranie a výsledky  
		V roku 2021 bolo pripravených a zrealizovaných v priestoroch vybraných pobočiek knižnice niekoľko komunitných projektov a podujatí približujúcich život v regióne (výstava, prednášky),  ponúkajúcich stretnutia s osobnosťami, zaujímavými ľuďmi z rôznych oblastí života (besedy, stretnutia)
      Podarilo s zrealizovať populárno-náučné prezentácie a predstavenia kníh z vlastného fondu s možnosťou bezplatnej registrácie do knižnice. Systém komunitných projektov a podujatí je zavedený pre každú pobočku samostatne, podľa vlastného návrhu zodpovednej knihovníčky alebo knihovníka danej pobočky, zohľadňujúc pritom špecifiká lokality a skladbu používateľov alebo návštevníkov. Tento systém sa ukázal ako efektívny a dobre fungujúci predovšetkým pre zabezpečenie vhodnej propagácie a informovanosti obyvateľov o využívaní služieb knižnice.
		V aktuálnosti zostala ponuka online podujatí pre žiakov základných,  materských či stredných škôl, zrealizovaná prostredníctvom platformy ZOOM clouds meeting aj v novom školskom roku 2021/2022.  
		V roku 2021 sme našim návštevníkom, čitateľom a pedagógom ponúkli zaujímavé výstavy, ku ktorým boli pripravené aj niektoré podujatia pre deti aj dospelých. Išlo o výstavy Tiché putovanie a Najkrajšia kniha Slovenska, ktoré sme realizovali v spolupráci s BIBIANA, medzinárodný dom umenia pre deti a výstava Taká bola Petržalka, ktorá je v gescii našej knižnice. Celkovo bolo na pobočkách v priebehu roka 2020 zrealizovaných 1539 podujatí pre 
3 632 návštevníkov. 

4.  Organizácia práce, riadiaca, kontrolná a metodická činnosť

4.1   Organizácia práce v období pandémie   
                                   
      V súvislosti s vývojom pandémie Covid-19 pokračovala v práci krízová komisia, ktorej členkami boli a sú vedúce útvarov a hospodárka, PhDr. Božena Třísková, Anna Homolová, Mgr. Viera Némethová a Ing. Lýdia Kuracinová. Komisia sa stretávala pravidelne alebo operatívne online alebo fyzicky pri zmenách súvisiacich s prevádzkou knižnice. Krízová komisia sa pravidelne prijímala návrhy a opatrenia, ktoré boli následne vydávané riaditeľkou pre zabezpečenie plynulého a bezpečného chodu organizácie, bezpečnosti zamestnancov a prevádzky pracovísk.
       Knižnica zabezpečila kontinuitu v práci z domu pre zamestnancov, ktorí mali vytvorené technické zázemie v súlade s platnými predpismi. Za prácu zamestnancov zodpovedali, určovali ju a kontrolovali plnenie priame nadriadené vedúce. Vedúce útvarov zodpovedali za svoju prácu riaditeľke knižnice.
           Kontrolná činnosť v podmienkach Miestnej knižnice Petržalka v roku 2021 bola vykonávaná zo strany každého súvisiaceho útvaru knižnice v podmienkach jeho pôsobnosti a pod vedením vedúcej útvaru.

4.2	  Metodická a kontrolná činnosť podľa oblastí riadenia (útvarov) a ochrany osobných údajov  

		V roku 2021 knižnica vykonávala metodickú činnosť formou návštev a on-line porád s pobočkami, ktoré boli zamerané na poradenstvo pri poskytovaní knižnično-informačných služieb a dodržiavanie interných predpisov a smerníc. Metodické návštevy vykonávali podľa vypracovaného harmonogramu zástupkyňa riaditeľky a vedúca útvaru knižnično-informačných fondov Anna Homolová a podľa potreby flexibilne vedúca útvaru knižnično-informačných služieb a metodička knižnice v jednej osobe Mgr. Viera Némethová. Metodické návštevy mali za cieľ nielen skontrolovať dodržiavanie platných ustanovení a smerníc a aj kontrolu manipulácie s dokladmi obsahujúcimi osobné údaje v zmysle Zákona č. 18/2018 Z.z.. Poskytovali aj konzultačnú činnosť pre kolegov a kolegyne na pobočkách a zároveň zaznamenávali aj všetky podnety a pripomienky smerujúce z zlepšeniu a k efektivite práce na jednotlivých pracoviskách. 
Knižnica sa riadila platnými nariadeniami vlády SR, vyhláškami a usmerneniami hlavného hygienika SK. V úzkom kontakte s krízovým riadením mestskej časti boli riaditeľkou knižnice vydávané vnútorné nariadenia a pokyny ako záväzné východiská na zabezpečenie ďalšej práce útvarov a s tým súvisiacich metodických postupov.
      	Metodická práca v oblasti služieb a činnosti sa sústreďovala na nové formy práce knihovníkov, ktoré vyplynuli z krízovej situácie. Venovaná bola usmerňovaniu a kvalite poskytovaných služieb pobočiek v nových podmienkach formou konzultácií k príprave a realizácii služieb, podujatí, k práci s knižným fondom, ku karantenizácii kníh a s tým súvisiacich povinností, k prístupu a komunikácii s čitateľskou verejnosťou a pod. Podujatia, informácie o fonde, činnosti knižnice a pod. boli spracované do prezentácií, videí, čo je forma propagácie na sociálnych sieťach a v on-line priestore. Metodička a knihovníci pobočiek poskytovali osobné, telefonické, mailové konzultácie čitateľom, resp. verejnosti. 
     Ochrana osobných údajov čitateľov je v podmienkach Miestnej knižnice Petržalka realizovaná v súlade s pravidlami a znením Zákona 18/2018, ktorú nám metodicky a konzultačne pomáha zabezpečovať zmluvná firma SOMI. Všetky pravidlá a nové skutočnosti vyplývajúce zo Zákona 18/2018 sme počas roka dopĺňali aj na webovú stránku knižnice. 
		V oblasti vnútro knižničnej metodiky a knižničných služieb sústreďovala knižnica pozornosť na nové formy a metódy práce knihovníkov, ktoré vyplynuli zo zamedzenia šírenia koronavírusu a podujatia , činnosti sa presunuli do on-line priestoru.  		
          Útvar ekonomiky, hospodárenia, personálnej práce a miezd zodpovedal za kontrolu dodržiavania smerníc, pokynov, príkazov a ďalších platných noriem v oblasti vedenia účtovníctva, pokladničnej agendy, pracovno-právnych vzťahov a udržiavania poriadku na pobočkách v zmysle predpisov BOZP, PO a CO a dodržiavanie zákona o finančnej kontrole č.357/2015,§6 ods.4. Kontroly v oblasti personálnej práce a ochrany osobných údajov prebiehali  on-line z dôvodu dodržiavania bezpečnostných opatrení vyhlásených vládou a úradom verejného zdravotníctva. Knižnica vo svojej činnosti postupovala v zmysle zákona o ochrane osobných údajov na úseku personálnej práce a knižnično-informačných služieb smerom k používateľom a návštevníkom. Pri každej zmene zákona v spolupráci so zodpovednou osobou boli na webovej stránke knižnice v dokumentoch a v osobných spisoch implementované všetky zákonné zmeny.	
	      Kontrolnú činnosť v oblasti hospodárenia, BOZP, PPO, údržby a opráv, dopravy, majetku a nájomných vzťahov prebiehala v zmysle nariadení a zamerala sa na bezpečnosť knihovníkov poskytovaním ochranných prostriedkov ( rúška, dezinfekčné prostriedky na ruky, štíty a pod.), dezinfekciu priestorov, ale aj všetkých používateľov a v prípade otvorenia knižnice aj návštevníkov podľa možností a priebežne.       
                             
5.   Priestorové a technické podmienky

5.1	  Pracoviská a pobočky v období pandémie, stav, zabezpečenie, vybavenosť

		Miestna knižnica Petržalka sídli na Kutlíkovej ul. 17 v objekte Technopolu. Všetky pracoviská, t.j. pobočky, sklad a archív sídlia rovnomerne rozmiestnené po celom území mestskej časti v nebytových priestoroch a v budovách základných škôl. V nebytových priestoroch poskytujeme v prevažnej miere základné knihovnícke činnosti. 
           Spoločenský priestor na Prokofievovej  5 a Turnianskej 10 využívame na celoknižničné podujatia vrátane výstav . 
           Ostatné pobočky majú upravený rozlohou najväčší výpožičný priestor na výchovno-vzdelávacie a voľno-časové činnosti s deťmi a mládežou v kapacite jednej triedy (cca 25 osôb). 
           Pobočka náučnej a cudzojazyčnej literatúry na Vavilovovej 26 disponuje prízemným priestorom, ktorý je v súčasnosti využívaný spoločne s pobočkou na Vavilovovej 24 ako priestor na prednášky, besedy a prezentáciu. 
     	V roku 2021 bola zrušená pobočka v budove ZŠ Dudova 2. Zriaďovateľ prenajal knižnici skladové priestory na Medveďovej 21 na účely uskladnenia zariadenia zo zrušenej pobočky. Tieto priestory bude knižnica využívať až do zriadenia novej pobočky.
     		Aj v roku 2021 sme pokračovali v obnove technického vybavenia pobočiek a riaditeľstva. Nové pracovné počítače boli zakúpené na pobočky Prokofievova 5, Vavilovova 24 a Vavilovova 26. Na riaditeľstvo boli zakúpené nové tlačiarne na oddelenia UKIF a UKIS.
 			V súvislosti s pandémiou Covid 19 a s potrebou konania online podujatí , online porád a homeoffice boli zakúpené 2 ks notebookov a všetky pobočky a kancelárie na riaditeľstve boli vybavené webkamerami.
     		Za účelom dosiahnutia bezpečného  pracovného  prostredia a dezinfekcie vzduchu sme vybavili rodinné pobočky Turnianska 10, Prokofievova 5, Vavilovova 24 a Vavilovova 26 germicídnymi žiaričmi.

5.2   Bezpečnosť práce a prevencia pred požiarmi

     	V roku 2021  v oblasti  BOZP a ochrany pred požiarmi  naďalej zabezpečujeme pravidelné školenia  a preškolenia zamestnancov  v zmysle platných predpisov. Zamestnanci boli  zaškolení pri vzniku pracovného pomeru i pri uzatvorení dohôd mimo pracovného pomeru.   Všetky pracoviská v súčasnosti spĺňajú základné požiadavky na bezpečnosť a ochranu zdravia pri práci.
    		V roku 2021 boli vykonané  pravidelné revízie elektroinštalácií , elektrospotrebičov a hasiacich prístrojov na príslušných pobočkách v zmysle platných predpisov. Všetky pobočky sú z hľadiska ochrany pred požiarmi  schopné prevádzky.
    		Počas trvania obmedzení v súvislosti s pandémiou COVID 19, boli dodržiavané všetky nariadenia vlády SR a vyhlášky UVZ SR . Pobočky aj riaditeľstvo boli vybavené hygienickými a dezinfekčnými prostriedkami vo zvýšenej miere, zamestnancom boli počas celého roka poskytované prostriedky na ochranu zdravia a bezpečnosť pri práci ako rúška, respirátory,  rukavice , prostriedky na dezinfekciu rúk a plôch atď.

6.  Útvar ekonomiky, hospodárenia a personálnej práce

6.1   Plnenie rozpočtu za rok 2021, ciele a výsledky ovplyvnené vývojom pandémie

		Na svoju činnosť mala knižnica schválený rozpočet vo výške 694 354,- Eur a upravený uznesením MČ na sumu 723 854,- Eur o dotácie z iných zdrojov. V rámci tohto rozpočtu boli čerpané finančné prostriedky na všetky rozpočtované výdavky podľa jednotlivých položiek v záväzných ukazovateľoch Mzdy, Tovary a služby a kapitálové výdavky.
		Vzhľadom na pretrvávajúcu situáciu s COVID-19 sa nám podarilo  úspešnejšie naplniť naše ciele v porovnaní s rokom 2020 a rozpočet sme vyčerpali na úrovni 99% schváleného rozpočtu. Stanovený cieľ plnenia príjmov za knižničné služby sa podarilo splniť na úrovni 95,8% ( rozpočet 24 515,- €, plnenie 23478,49 €), čo je vzhľadom na situáciu niekoľkokrát uzatvorenia pobočiek pre verejnosť dobrý výsledok. Na úseku knižničných fondov, do ktorého sú započítané aj periodiká a noviny sme z rozpočtu 51 939,- € vyčerpali sumu 49958,26 €, čo je 96,2% plnenie.    	Táto situácia sa dala zvládnuť hlavne s plným možným nasadením zamestnancov, ktorých taktiež koronavírus neobišiel a museli byť aj v karanténe. Vo výdavkovej časti sme vyčerpali na prevádzku a činnosť knižnice 716 757,84 €, čo predstavuje 99% s celkového schváleného rozpočtu.

6.2   Poskytnuté transfery podľa druhu, charakteristika, ciele, výsledky 

		Poskytnuté transfer z Mestskej časti Bratislava-Petržalka, finančné prostriedky z iných zdrojov, investície na rok 2021 , úprava a ich čerpanie ( tabuľka č. 1)

Tabuľka č.1
	
Ukazovateľ
	
Schválený rozpočet  2021	
Upravený rozpočet	
Čerpanie
k 31.12.2021	

Transfer z MČ	
690 000	
694 354	
687 295	

Granty z iných zdrojov
	
0	
29 500	
27 198
	
Transfer z rozpočtu na Investície	25 000
	8 938	8 938	
Bežné výdavky spolu	690 000
	723 854	716 758
	
-	z toho mzdy	358 368	358 368
	357 156	
Kapitálové výdavky	25 000
	8 938	8 938
	
Príjmy bežné	24 515
	24 515	23 478

	   Z poskytnutého transferu na bežné výdavky sme vyčerpali 687 295,04 €. Celý objem schváleného transferu sa nepodarilo naplniť už z vyššie uvedených dôvodov.
		Kapitálové výdavky boli schválené vo výške 70 000,- € na projektovú dokumentáciu rekonštrukcie pobočky Vavilovova 26 a stavebné práce. Koncom roka uznesením MČ 473 zo dňa 14.12.2021  bola suma kapitálových výdavkov upravená pre nemožnosť ich čerpania ( verejné obstaranie stavebných prác) na vyčerpanú sumu 8938,-Eur alikvótnej časti na projektovú dokumentáciu. Žiadosťou z našej strany boli schválené kapitálové výdavky presunuté do roku 2022 a to vo výške 61 062,- € z roku 2021

6.3	 Príjmy organizácie 

	 	Príjmy knižnice boli rozpočtované na tržby za knižničné služby vo výške 24 515,- €. Do príjmovej časti rozpočtu sa zapájajú aj príjmy z dobropisov, vratiek, dotácii zo štátneho rozpočtu, dotácií z vyššieho samosprávneho kraja. V roku 2021 sme plnili rozpočet všetkých týchto príjmov vo výške 112 679,06 €, čo predstavuje 323,1 %.
     	V tejto sume sú započítane projekty z roku 2020, ktoré boli z dôvodu nemožnosti ich realizácie presunuté na rok 2021 a to vo výške 20 500,- €. V roku 2021 sme získali grant z Fondu na podporu umenia na rekonštrukciu pobočky Vavilovova 26 vo výške 77 000,- €, ktoré budú zapojené do rozpočtu roka 2022. Termín ukončenia rekonštrukcie pobočky je 30.6.2022.úspešní sme boli aj pri získaní grantu na knihy vo výške 5 000,- €, ktorý bude ukončený a zúčtovaný s poskytovateľom v roku 2022 .Z Fondu na podporu umenia  sme získali dotáciu na  Petržalské súzvuky Ferka Urbánka 2021 vo výške 2 000,- €, ktorý bude taktiež zúčtovaný s poskytovateľom v roku 2022.
     	Z dotačného systému bratislavského samosprávneho kraja sme získali dotáciu vo výške 2000,- € na publikáciu Taká bola Petržalka.
     Konečná úprava rozpočtu na príjmovej časti bežné príjmy vrátane príjmov z iných zdrojov bola 34 869,- €. 
	  
6.4	 Výdavky organizácie podľa hlavných oblastí 

	 	Najvyššie výdavky rozpočtu knižnice sú v hlavných záväzných ukazovateľoch „Mzdy“, rámci ktorého boli čerpané v zmysle zákona  č.553/2003 Z.z. v znení neskorších predpisov.
 	 	V rámci záväzného ukazovateľa „Tovary a služby“ je hlavnou úlohou napĺňať knižničný fond, zabezpečovať knižničnú činnosť a vytvárať pre úlohy dobre  vybavené priestory knižnice, výpočtovú techniku a získavať finančné prostriedky aj  z iných zdrojov ako schváleného rozpočtu knižnice. Všetky tieto úlohy sa nám daria napĺňať a naše pobočky sú zrekonštruované a výdavky dobre investované čo sa prejavuje v návštevnosti pobočiek, výpožičkách a registráciách čitateľov a úspešných podujatiach. ( viď tabuľka č. 1)
	 
6.5	 Inventarizácia majetku (účtovné stavy) k 31.12.2021 s komentárom.  
     
	     Na základe príkazu riaditeľky č.5/2020, zo dňa 11.11.2020 na vykonanie inventarizácie majetku, záväzkov a rozdielu majetku a záväzkov k 31.12.2020, vykonala ústredná inventarizačná komisia porovnanie účtovného a fyzického stavu jednotlivých zložiek majetku, záväzkov a rozdielu majetku a záväzkov. Na základe inventúrnych súpisov a inventarizačných zápisov
			Ústredná inventarizačná komisia porovnaním účtovného a fyzického stavu nezistila žiadne inventarizačné rozdiely.

7.   Propagácia knižnice

7.1	 Propagácia knižnice, vonkajšie vzťahy, charakteristika, výsledky
    	Počas celého roka 2021 zabezpečovala knižnica aktuálne informácie vo vlastnej réžii na webovej stránke www.kniznicapetrzalka.sk, sociálnych sieťach Facebook a Instagram a na internetovom kanáli YouTube. 
     Na webovej stránke boli pravidelne aktualizované  a zverejňované informácie z oblasti knižničných služieb, fondov, činnosti a prevádzky, informácie o pripravovaných podujatiach a projektoch pre všetky vekové kategórie. Návštevníci našli na stránke nonstop prístup do on-line katalógov a povinné informácie týkajúce sa povinného zverejňovania , GDPR a kontaktov. Aktualizácia údajov bola vykonávaná v súlade so štandardami pre informačné systémy. 
	V roku 2021 sa využívali na propagáciu aktivít knižnice a útvaru fondov portáli www.infolib.sk , www.in.ba.sk, a v spolupráci s tlačovým oddelením MČ Bratislava-Petržalka oficiálne webové sídlo www.petrzalka.sk a sociálne siete Facebook a Instagram Petržalka.
      V roku 2021 bolo zverejnených na kanáli YouTube 16 videí, na ober noviniek sa prihlásilo 40 odberateľov, ktorých celkový počet je 114 a videá mali 2 880 vzhliadnutí. 
     	Webová stránka zaznamenala v uplynulom roku 257 903 zobrazení, pričom najnavštevovanejšia bola úvodná stránka v počte vstupov 60 002. Medzi najnavštevovanejšie podstránky sa zaradili podstránky - pobočky, online katalóg Carmen, pobočka Prokofievova 5 a nové knihy. Najčastejšie zobrazované pobočky návštevníkmi stránky boli Prokofievova 5, Vavilovova 24, Turnianska 10 a Haanova 37.
      Facebooková stránka v uplynulom roku zaznamenala 8 233 návštevníkov a zaevidovala 221 ľudí, ktorí označili, že sa im stránka páči. Facebooková stránka knižnice v horizonte troch rokov získala 1.7 tisíc  označení páči sa mi to.
	Propagácia facebookovej stránky je realizovaná vlastnými zamestnancami, prispievaním knihovníkov a knihovníčok. Kvalitnými príspevkami videí, prezentácií a krátkych upútaviek na knižné novinky, podujatia, služby prispeli vybraní knihovníci pod vedením vedúcej útvaru služieb k úspešnej a sledovanej propagácii knižnice. 
Propagácia knižnice sa realizovala aj prostredníctvom krátkych rozhovorov pre Rozhlas a televíziu Slovenska, relácie: Hosť Andrey Poláčkovej, Nočná pyramída a Ranný žurnál- Viera Némethová. Podobne boli propagované aj rozhovory v Metropolitnej TV Bratislava – PhDr. Katarína Bergerová a Viera Némethová a reportáže a dokrútky pre youtubový kanál Petržalka.  
           Vybrané informácie o činnosti a službách knižnice uverejňovali tiež online sprievodcovia kultúrnymi akciami - BKIS, GO OUT, Kam do mesta, S deťmi, Petržalské mamičky a (oteckovia), knihovnícky portál Spolku slovenských knihovníkov a knižníc (SSKK), facebooková stránka SSKK, facebooková stránka Slovenskej asociácie knižníc (SAK), Infolib, a informačný bulletin a internetový portál hlavného mesta In.Ba, České centrum Bratislava a  OZ Krasyterasy.
	     Články o podujatiach, súťažiach a činnosti knižnice pravidelne vychádzali v regionálnom dvojtýždenníku Petržalské noviny a mesačníku Naša Petržalka. 
       Miestna knižnica Petržalka využívala v priebehu roka 2021 na propagáciu svojej činnosti aj tlačené mesačné programy a ďalšie propagačné materiály (plagáty, pozvánky, informačné letáky). Materiály boli vydávané v profesionálnej grafickej úprave.

8.   Záver 

       Činnosť knižnice aj v roku 2021 poznamenala pandémia Corona vírusu Covid19, no napriek tomu sa knižnica snažila zabezpečiť v rámci daných možností a opatrení doplniť svoj knižničný fond o nové diela. 
     Knižnica plnila aj v druhom, neľahkom roku 2021, hlavné úlohy tak, ako vyplývali z plánu činnosti , pri možnostiach, ktoré boli možné plniť a poskytovať v pandemickej situácii súvisiacej s ochorením Covid-19.  
     Miestna knižnica Petržalka, ako univerzálna verejná knižnica kladie dôraz najmä na uspokojenie potrieb svojich čitateľov, používateľov a tiež návštevníkov poskytovaním kvalitných knižnično-informačných služieb a podujatí. Táto jej základná činnosť bola opäť v roku 2021 veľmi výrazne obmedzená pandémiou Covid-19. Pandémia obmedzila možnosti poskytovania služieb a realizácie naplánovaných podujatí takým spôsobom, s akým sme sa v novodobej histórie knižnice zatiaľ nikdy nestretli. V nadväznosti na plánovanú knižničnú činnosť roka 2021 pripravila knižnica niekoľko projektov, ktoré sa prispôsobili aktuálnym podmienkam vrátane prenosu do online prostredia. Projekty predstavujú pridanú hodnotu činnosti knižnice z pohľadu kvality, rozsahu (miestny, regionálny alebo celoslovenský charakter), vekového ohraničenia (deti, mládež, dospelí účastníci), obľúbenosti, či počtu oslovených a zúčastnených návštevníkov  (používateľov).